National Geographic Wild

National Geographic Wild, selalunya disebut sebagai Nat Geo Wild, ialah sebuah saluran televisyen berlangganan. Ia merupakan saluran terbaru yang dilancarkan National Geographic Society. Pertama kali dilancarkan di Hong Kong dan Singapura pada 10 Ogos 2006, ditujukan pada program hidupan liar dan sejarah alam. Saluran ini kemudian dilancarkan di United Kingdom, Turki, Republik Ireland, Romania dan Vietnam menggantikan Adventure One. Saluran ini menjadi saluran kehidupan liar dwibahasa pertama di dunia, tersedia dalam Bahasa Inggeris dan Bahasa Kantonis di pasaran Hong Kong. Nat Geo Wild dilancarkan di Malaysia pada 30 Ogos 2010 sebagai saluran kuadribahasa dengan audio tersedia dalam bahasa Melayu serta pilihan audio bahasa Inggeris, Mandarin dan Tamil.

Program 
Program Nat Geo Wild bersumber dari berbagai bahan, termasuk pengedar United Kingdom dan Eropah, produksi bersama umum dan produksi National Geographic Television.
Semua program didasarkan pada kehidupan liar ala dan sejarah kehidupan liar, dengan fokus besar terhadap pemangsa kejam. Versi Britain dan Asia memiliki program yang dipusatkan pada kehidupan liar di wilayah tempatnya. Program terkenal meliputi:

 Bug Brother
 The Kill Zone
 Gone Wild
 Killer Instincts
 Wild Asia
 Crittercam

Ketersediaan 
Saluran ini mencapai angka 10.5 juta penonton di Britain melalui penyedia TV berlangganan Sky Digital, Virgin Media. Di Republik Ireland, saluran ini disaksikan 500,000 penonton melalui UPC Ireland dan Sky Digital. Di Asia, saluran ini disiarkan melalui Star Hub dan Now TV. Showtime Arabia menyiarkan saluran ini bagi penonton Timur Tengah.

Menurut laporan pers, NGCI dijadualkan melancarkan saluran ini secara global, dengan perluasan ke Eropah, juga Afrika Selatan dan Israel.

Trivia 
 Versi Asia dan Britain sedikit berbeza pada penampilannya. Logo di Britain memiliki tanda guratan - kemungkinan untuk menggambarkan alam liar di saluran itu. Asia mengambil logo yang lebih generik.

Rujukan

Lihat juga 
 National Geographic Channel Australia
 National Geographic Channel (Britain)
 National Geographic Society
 Nat Geo Adventure

Pautan luar 
Nat Geo Wild - Australia
Nat Geo Wild - Asia
Nat Geo Wild - UK
Nat Geo Wild - Romania
Nat Geo Wild - Italy

Stesen televisyen di United Kingdom